
Kommentar til artiklen, signatur – ”Livet er kort, metrobyggeriet langt” af Bjørn Bredal, bragt i Politiken mandag den 16. maj 2011.

I artiklen harcelerer Politikens lederskribent over byggeriet af kommende metroring i København – holder sig ikke tilbage med kulørte billeder på hvordan København ser ud på grund af gravearbejder, sammenligner bl.a. forholde med tiden under og efter englændernes bombardement i 1807.
I artiklen fremlægges tilsyneladende flere gode forslag til hvordan tingene kunne gøres meget bedre – der spørges bl.a. ”. . kunne man ikke netop bore i stedet for at grave så meget?” Jamen, er det ikke netop det der gøres? Men, ved anlæg af 20 km underjordisk metro i 2 tunnelrør og 21 stationer, kommer der uundgåeligt nogle kubikmeter overskydende jord og kridt – så fra et eller flere steder skal dette vel bortkøres?
Man kunne som læser og abonnent ager til spørge, om ikke livet er for kort til dårlige aviser – indeholdende artikler der bevidst underspiller læserens almene viden. Hvorfor ikke oplyse i stedet for at lufte egne manglende interesse og viden som lederskribent.

Et godt råd - næste gang man begiver sig ud på dybt vand eller langt under jord – så, ring til en livline. Jeg er sikker på at hovedparten af Politikens læsere kunne være behjælpelige.

